**Pozivno pismo za dostavljanje ponude za prodaju vinskog destilata**

**Za sve zainteresvane strane**

*Kompanija „13 Jul Plantaže“ raspisuje oglas za prodaju vinskog destilata čije su karakteristike, kao i količina koja se daje na prodaju, date u dijelu „tehničkih i hemijskih karakteristika i specifikacija predmeta sirovine koja se oglašava na prodaju“.*

1. ***Uslovi slanja ponuda***

Svi zainteresovani ponuđači su dužni da dostave pismo namjere, kao i:

* dokaz o dokaza o registraciji kod organa nadležnog za registraciju privrednih subjekata sa podacima o ovlašćenim licima ponuđača,
* izvještaja o računovodstvenom i finansijskom stanju - bilans uspjeha i bilans stanja sa izvještajem ovlašćenog revizora u skladu sa zakonom kojim se uređuje računovodstvo i revizija, najviše za posljednje dvije godine, odnosno za period od registracije,
* cijenu po kojom je spreman da kupi predmetnu sirovinu – cijena treba biti izražena u eurima (EUR) bez uračunatog PDV-a,
* paritet isporuke je FCA - Podgorica magacin Prodavca.
* Plaćanje, avans ili odloženo do 90 dana uz koleteral (akreditiv ili garancija banke).
* Dinamika povlačenja do 40 dana od dana potpisivanja ugovora (definisano poglavljem „modeli ocjenjivanja ponuda“).

Pismo namjere je zajedno sa ponudom je potrebno dostaviti na crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom, kao i engleski jezik.

**Ponuda se dostavlja u odgovarajućem zatvorenom omotu (koverat, paket i sl). Na jednom dijelu omota ponude ispisuje se naziv i sjedište kompanije “13 Jul Plantaže” a.d. Podgorica, tekst sa naznakom: “Ne otvaraj prije javnog otvaranja ponuda”, a na drugom dijelu omota ispisuje se naziv, sjedište i adresa ponuđača.**

Pismo namjere sa svim gore navedenim karakterstikama je potrebno dostaviti u roku od 21 dan od dana raspisivanja konkursa za dostavljanje ponuda.

Napomena: Kompanija “13 Jul Plantaže” a.d. zadržava pravo da od dobijenih ponuda izabere ponuđače za uži krug pregovora ili licitacije, a sve shodno definisanim uslovima i kriterijumima ocjena ponuda iz ovog dokumenta.

1. ***Opis sirovine koja se prodaje***

*Tabela 1 – Hemijske karakteritike proizvoda*

|  |  |  |  |  |
| --- | --- | --- | --- | --- |
| **Opis proizvoda** | **Hemijske karakteristike** | **Vrijednost pozicije** | **Jedinica mjere** | **Količina** |
| Destilat vinskih sorti | Alkohol vol. % | 72,13 | litara | 200.000 |
| Količina ukupnih kiselina kao sirćetna računato na 100% vol alkohola g/hl | 9.3 |
| Količina isparljivih estara kao etil acetat računato na 100% vol alkohola g/hl | 107 |
| Količina isparljivih aldehida kao acetaldehid računato na 100% vol. alkohola g/hl | 148 |
| Količina viših alkohola računato na 100% vol alkohola g/hl | 278 +/- 24 |
| Količina furfurola računato na 100% vol alkohola g/hl | 0,1 |
| Sadržaj metanola računato na 100% vol alkohola g/hl | 155 +/- 17 |
| Bakar mg/l | 4,9 +/- 0.4 |
|  |  |

Kompanija „13 Jul Plantaže“ će pored ovih karakteristika obezbijediti:

* analize CETI-ja[[1]](#footnote-1) kojom se potvrđuju gore navedene karakteristike,
* uzorke destilata izabranom ili izabranim ponuđačima za dalji krug pregovora (licitaciju).

Ponuđač zadržava pravo provjere navedenih karakteristika kod bilo koje sertifikovane laboratorije na teritoriji Evrope.

1. ***Model ocjenjivanja ponuda***

Kriterijumi ocjenjivanja ponuda će biti svedeni na strikno komercijalne uslove i to kako slijedi:

* ponuđena cijena kojoj dodjeljejemo do 70 bodova:
  + ocjenjivanje će biti dato po kriterijumu: Cponuđeno/Cmaksimano\*70 bodova,
* načina plaćanja kojem dodjeljujemo do 20 bodova:
  + ocjenjivanje će biti dato na sljedeći način:
    - avansno plaćanje: 20 bodova,
    - odloženo plaćanje putem akreditiva:
      * odloženo plaćanje 30 dana: 15 bodova,
      * odloženo plaćanje 60 dana: 10 bodova,
      * odloženo plaćanja 90 dana: 5 bodova.
* Dinamika povlačenja robe kojem dodjeljujemo do 10 bodova:
  + Povlačenje do 20 dana: 10 bodova,
  + Povlačenje od 20 do 40 dana: 5 bodova,

Ponuđač koji sakupi najveći broj bodova prezentovanim kriterijumima će biti izabran za zaključenje predmetnog posla. Kompanija „13 Jul Plantaže“ a.d. može za dva ili više ponuđača čija razlika u broju bodova nije veća od 5%, uputiti pismo za korigovanjem cijene i načina plaćanja, ili u krajnjem uraditi sistem licitacije pri čemu su postavljeni kriterijumi:

* maksimalno ponuđena cijena ponuđača za uži krug pregovora ili licitacije predstavlja početnu cijenu u daljim pregovorima,
* najpovoljniji način plaćanja ponuđača za uži krug pregovora ili licitacije predstavlja početan način plaćanja u daljim pregovorima.

**Napomena: Prezentovani načini plaćanja predstavljaju obavezan uslov za sve potencijalne ponuđače.**

1. ***Opšti uslovi postavljeni od strane kompanije „13 Jul Plantaže“ a.d.***

Pozivno pismo za dostavljanje ponuda se raspisuje sa sljedećim propratnim uslovima za participacije:

* period trajanja konkursa: 21 dan od datuma objave,
* ponuđač je ponudu potrebno dostaviti brzom ili preporučenom poštom (UPS, DHL, TNT ili slično),
* ponuda ponuđača će se smatrati validnom ukoliko je obezbijeđen zavodni pečat brze pošte sa datumom koji ne izlazi iz okvira od definisanih 21 dan,
* ocjenu ponuda „13 Jul Plantaže“ a.d. će uraditi u roku od 3 (tri) radna dana od dana prijema svih ponuda,
* za slučaj raspisivanja licitacije i daljih pregovora, „13 Jul Plantaže“ a.d. je u obavezi da ovaj proces okonča u roku od 5 radnih dana od dana objave rezultata i Odluke za ulazak u drugi krug pregovora,
* „13 Jul Plantaže“ a.d. će u roku od 3 (tri) radna dana od dana isteka roka za dostavljanje ponuda, organizovati javno otvaranje ponuda na kojem mogu prisustvovati svi ponuđači koji su uredno dostavili ponudu za predmetnu sirovinu.

1. **Obavještenje za ponuđače:**

* Prodavac je ovlašćen da u bilo kojem momentu (prije otvaranja ponuda, vrednovanja istih, ili u fazi odlučivanja), a sve do donošenja odluke o izboru najpovoljnije ponude odustane od objavljene prodaje, bez davanja posebnog obrazloženja.
* Prodavac je ovlašćen da u bilo kojem momentu odustane od postupka prodaje i/ili pristupiti pregovaračkom postupku ili postupka licitacije, u cilju postizanja veće cijene i u slučaju nepostizanja dogovora da odustane od predmetnog postupka prodaje.
* Da u prethodnim slučajevima bilo koji od ponuđača nema pravo da od Prodavca zahtjeva naknadu štete (stvarne štete, ili izmakle koristi) uključuju’i i troškove sastavljanja i podnošenja ponude.
* Prodavac zadržava pravo da sa odabranim ponuđačima u cilju razjašnjenja i ocjene ponude organizuje prezentaciju ponuđenog rješenja

1. ***Kontakt informacije***

* Puni naziv kompanije: „13 Jul Plantaže“ a.d. – Podgorica,
* Adresa: Put Radomira Ivanovića br. 2, 81000 Podgorica, Crna Gora,
* Kontakt osoba: Milan Milutinović,
* Broj telefona: +382 20 658 032,
* E-mail adresa: [milan.milutinovic@plantaze.com](mailto:milan.milutinovic@plantaze.com).

13 JUL PLANTAŽE A.D.

PODGORICA

--------------------------------------

1. Centar za ekotoksikološka ispitivanja kao jedne od sertifikovanih laboratorija na teritoriji Crne Gore. [↑](#footnote-ref-1)